wickkiey/tamil-wikipedia-chunked huggingface dataset:
# புரோப்பியோனேட்டு

**புரோப்பியோனேட்டு** *(Propionate)* என்பது C2H5COO− என்ற வாய்ப்பாடு கொண்ட ஒர் அயனியாகும். இதை புரோப்பனோயேட்டு அயனி என்ற பெயராலும் அழைக்கிறார்கள். புரோப்பியோனிக் அமிலத்தினுடைய இணை காரம் புரோப்பியோனேட்டு ஆகும்.
புரோப்பனாயிக் சேர்மம் என்பது ஓர் எளிய உப்பாகும் அல்லது புரோப்பியோனிக் அமிலத்தினுடைய எசுத்தர் ஆகும். இச்சேர்மங்களில் புரோப்பியோனேட்டு என்பதை பெரும்பாலும் சுருக்கமாக CH3CH2CO2 என்று எழுதுவார்கள் அல்லது எளிமையாக EtCO2 என்று எழுதுவார்கள்.  
புரோப்பியோனேட்டுகளும் புரோப்பெனோயேட்டுகளும் வெவ்வேறான சேர்மங்களாகும். இவற்றை ஒன்றாகக் கருதுதல் தவறாகும். CH2=CHCOO− என்ற வாய்ப்பாட்டைக் கொண்ட அக்ரைலேட்டுகளே பொதுவாக புரோப்பெனோயேட்டுகளாகும். அக்ரைலிக் அமிலத்தினுடைய அயனிகள் அல்லது உப்புகள் அல்லது எசுத்தர்கள் புரோப்பெனோயேட்டுகள் எனப்படுகின்றன. இவற்றை 2-புரோப்பெனோயிக் அமிலம் அல்லது அக்ரைலிக் அமிலம் என்றும் அழைக்கிறார்கள்.  
குறுகிய சங்கிலி கொழுப்பு அமிலங்களாக புரோப்பியோனேட்டுகள் அறியப்படுகின்றன. உணவிலுள்ள செரிக்கப்படாத கார்போவைதரேட்டுகளை மனித குடல் மைக்ரோபயோட்டாக்கள் இத்தகைய கொழுப்பு அமிலங்களாக மாற்றுகின்றன.
# புரோப்பியோனேட்டு

## உதாரணங்கள்

சோடியம் புரோப்பனோயேட்டு - Na(C2H5COO)  
மெத்தில் புரோப்பியோனேட்டு - C2H5(CO)OCH3  
கால்சியம் புரோப்பியோனேட்டு - Ca(C2H5CO2)2  
பொட்டாசியம் புரோப்பியோனேட்டு - KC2H5CO2  
பிளட்டிக்கேசோன் புரோப்பியோனேட்டு- C25H31F3O5S
# வெளிர்சிவப்பு வெள்ளையன்

**வெளிர் சிவப்பு வெள்ளையன்** (*Colotis amata*) என்பது ஆசியா மற்றும் ஆப்பிரிக்கா போன்ற பகுதிகளில் காணப்படும் வெள்ளையன்கள் குடும்பத்தைச் சேர்ந்த வண்ணத்துப்பூச்சி ஆகும்.
# வெளிர்சிவப்பு வெள்ளையன்

## தோற்றம்

சிறகளவு 3.5 செமீ முதல் 5 செமீ வரை இருக்கும். ஆண் மற்றும் பெண் பூச்சிகளில் சிறகின் மேற்புறம் வெளிர் சிவப்பு நிறத்துடன் காணப்படும். முன்சிறகின் மேற்புறத்தில் வெளி விளிம்பு பகுதியானது வெளிர் சிவப்பு நிற புள்ளிகளுடன் கூடிய கருப்பு நிற பட்டைகளை கொண்டிருக்கும். முன் மற்றும் பின்சிறகானது சிறகின் கீழ்ப்புறத்தில் வெளிர் மஞ்சள் நிறத்தில் சில வெளிர் சிவப்பு நிற புள்ளிகளை கொண்டிருக்கும்.
# வெளிர்சிவப்பு வெள்ளையன்

## நடத்தை

- நிலத்தையொட்டி திறனில்லாமல் சிறகடித்து பறக்கக்கூடியவை.
- பூக்களில் குறைவாகவே அமரும். இலைகளில் சிறகு பகுதியளவு விரிந்த நிலையில் வெயில் காயும்.
- வறண்ட மற்றும் கடலோர பகுதிகளில் அதிகமாக காணப்படும்.
- உயரம் குறைந்த பகுதிகளில் இவற்றின் உணவு தாவரங்கள் உள்ள பகுதிகள் இவற்றின் முக்கிய வாழிடமாகும்.
# ஆர்த்தோஎசுத்தர்

**ஆர்த்தோஎசுத்தர்** *(Orthoester)* என்பது கரிம வேதியியலில் RC(OR′)3 என்ற வாய்ப்பாட்டைக் கொண்ட ஒரு வேதி வினைக்குழுவைக் குறிக்கும். இதில் மூன்று ஆல்காக்சி குழுக்கள் ஒரு கார்பன் அணுவுடன் இணைக்கப்பட்டிருக்கும். நிலைப்புத்தன்மையற்ற ஆர்த்தோகார்பாக்சிலிக் அமிலங்கள் முழுமையான முழுமையாக ஆல்க்கைலேற்றம் அடைவதால் ஆர்த்தோ எசுத்தர்கள் விளைபொருளாகத் தோன்றுகின்றன. இவற்றின் மூலப்பொருளான ஆர்த்தோ கார்பாக்சிலிக் அமிலத்திலிருந்து ஆர்த்தோ எசுத்தர் என்ற பெயர் வருவிக்கப்படுகிறது. எத்தில் ஆர்த்தோ எசுத்தர் (CH<sub>3</sub>C(OCH<sub>2</sub>CH<sub>3</sub>)3)ஆர்த்தோ எசுத்தருக்கு ஓர் எளிய உதாரணமாகும். மிகச் சரியாக இச்சேர்மத்திற்கு பெயரிடுவது எனில் இதை 1,1,1-டிரையெத்தாக்சியெத்தேன் என்று பெயரிட வேண்டும். கரிமத் தொகுப்பு வினைகளில் ஆர்த்தோ எசுத்தர்கள் எசுத்தர்களுக்கான பாதுகாப்புக் குழுக்களாகப் பயன்படுத்தப்படுகின்றன.
# ஆர்த்தோஎசுத்தர்

## தொகுப்புமுறை தயாரிப்பு

பொருத்தமான ஒரு வினையூக்கியின் முன்னிலையில் நைட்ரைல்கள் ஆல்ககால்களுடன் வினைபுரிந்து ஆர்த்தோ எசுத்தர்களைக் கொடுக்கின்றன. இவ்வினை பின்னெர் வினை என்று அழைக்கப்படுகிறது.
:RCN + 3 R′OH &rarr; RC(OR′)<sub>3</sub> + NH<sub>3</sub>
# ஆர்த்தோஎசுத்தர்

## வினைகள்

### நீராற்பகுப்பு வினை

மிதமான நீர்த்த அமிலங்களால் ஆர்த்தோ எசுத்தர்கள் நீராற்பகுக்கப்பட்டு எசுத்தர்கள் உருவாகின்றன.
: RC(OR′)<sub>3</sub> + H<sub>2</sub>O &rarr; RCO<sub>2</sub>R′ + 2 R′OH
உதாரணமாக, மும்மெத்தில் ஆர்த்தோபார்மேட்டு (CH(OCH<sub>3</sub>)<sub>3</sub>) அமிலதன்மையான வினையில் நீராற்பகுக்கப்பட்டு மெத்தில் பார்மேட்டு மற்றும் மெத்தனால் ஆகியவற்றைக் கொடுக்கிறது. மேலும் காரத்தன்மையுடன் தொடர்ந்து நீராற்பகுப்படைந்து பார்மிக் அமிலம் மற்றும் எத்தனால் ஆகியவற்றின் உப்புகளாக உருவாகின்றது  
:.  
=== யான்சன் கிளெய்சன் மறுசீரமைப்பு வினை ==
டிரையெத்தில் ஆர்த்தோ அசிட்டேட்டு போன்ற புரோட்டானேற்ற நீக்க ஆல்பா கார்பன் கொண்டுள்ள ஆர்த்தோ எசுத்தருடன் அல்லைலிக் ஆல்ககால் வினைபுரிந்து γ,δ- நிறைவுறா எசுத்தரைக் கொடுக்கிறது  
:.
# ஆர்த்தோஎசுத்தர்

## வினைகள்

### போட்ராக்சு-சிச்சிபாபின் ஆல்டிகைடு தொகுப்பு வினை

போட்ராக்சு-சிச்சிபாபின் ஆல்டிகைடு தொகுப்பு வினையில் ஆர்த்தோ எசுத்தர் ஒன்று கிரிக்னார்டு வினைப்பொருளுடன் வினைபுரிந்து ஓர் ஆல்டிகைடைத் தருகிறது. இவ்வினை பார்மைலேற்ற வினைக்கு ஓர் எடுத்துக்காட்டாகும்.
:
# ஆர்த்தோஎசுத்தர்

## பயன்

### பாதுகாப்புப் பொருளாக

மும்மெத்தில் ஆர்த்தோ அசிட்டேட்டு, மூயெத்தில் ஆர்த்தோ அசிட்டேட்டு இரண்டும் கரிமத் தொகுப்பு வினைகளில் பொதுவாக வினைப்பொருள்களாகப் பயன்படுகின்றன.
(4-மெத்தில்-2,6,7-டிரையாக்சோ-பைசைக்ளோ[2.2.2]ஆக்டேன்-1-ஐல்) என்ற பைசைக்ளிக் சேர்மம் பாதுகாப்புக் குழுவுக்கு மற்றொரு உதாரணமாகும். இலூயிசு அமிலங்கள் முன்னிலையில் செயலாக்க கார்பாக்சிலிக் அமிலங்கள் மீது 3-மெத்தில் ஆக்சிடென்-3-ஐல் வினைபுரிவதால் இப்பாதுகாப்புக் குழு உருவாகிறது. எலியசு யேம்சு கோரி இவ்வினையை உருவாக்கினார். காரநிலைப்புத்தன்மை கொண்ட இக்குழுவை மிதமான நிபந்தனைகளுக்கு உட்படுத்தி இரண்டு படிநிலைகளில் பிளக்க முடியும். மிதமான அமில நீராற்பகுப்பில் டிரிசு(ஐதராக்சிமெத்தில்)ஈத்தேன் உருவாகி பின்னர் நீரிய கார்பனேட்டு கரைசலில் மீண்டும் இது பிளவுபடுகிறது .
# ஆர்த்தோஎசுத்தர்

## பயன்

### பலபடி வேதியியலில்

பல்லாக்சோ எசுத்தர்களிலும் ஒருபடிகளை விரிவாக்குவதிலும் ஆர்த்தோ எசுத்தர்கள் பயன்படுத்தப்படுகின்றன.
# பவய் ஏரி

**பவய் ஏரி** அல்லது **பொவாய் ஏரி**, மும்பை நகரத்தின் புறநகர் மாவட்டத்தில் உள்ள பவய் பகுதியில் உள்ள ஒரு மனிதர்களால் வெட்டப்பபட்ட ஒரு செயற்கை ஏரியாகும். மும்பை இந்திய தொழில்நுட்பக்கழகம் இந்த ஏரியி்ன் கிழக்குப் பகுதியில் அமைந்துள்ளது. இந்த ஏரி வெட்டப்பட்ட போது இதன் பரப்பளவு 2.1 ச.கி.மீ (520 ஏக்கர்கள்) ஆகவும் ஆழம் கரையோரத்தில் 3 மீட்டர் (9.8 அடி) முதல் அதிகபட்ச ஆழமாக 12 மீட்டர் (39 அடி) வரையும் இருந்தது. இந்த ஏரி நீர் காலப்போக்கில் மாசடைந்து குடிப்பதற்கு ஏற்றதல்ல என்று அறிவிக்கப்பட்டு விட்டது. தற்போது இந்த ஏரி சுற்றுலாப்பயணிகளைக் கவரக்கூடிய இடமாக உள்ளது. இந்த ஏரியிலிருந்து மித்தி ஆறு உற்பத்தி ஆகிறது.
# பவய் ஏரி

## இதனையும் காண்க

- விகார் ஏரி
# திருகு வெட்டுப் புதிர்

**திருகு வெட்டுப் புதிர்**அல்லது **ஜிக்சா புதிர்** (**jigsaw puzzle**) என்பது ஒழுங்கற்ற துண்டுகளை பொருத்தமானஇடத்தில் சேர்க்கும்ஒருபுதிராகும்.ஒவ்வொரு துண்டிலும் ஒருபெரிய படத்தின்சிறுபகுதி இருக்கும்; இவற்றின்அனைத்து வில்லைகளையும் முழுமையாக கோர்த்து முழு படத்தையும் உருவாக்கும்போது புதிர் முடிவடைகிறது. சில சந்தர்ப்பங்களில்,இதைவிட கூடுதலாக மேம்பட்ட வகைப்புதிர்களாக கோளவகைப்புதிர் மற்றும்ஒளியியற் கண்மாயம் காட்டும் புதிர்கள் போன்றவை சந்தைக்கு வருகின்றன.  
திருகு வெட்டுப் புதிர்களானது துவக்கத்தில்சிறிய மரத்துண்டுகளை வெட்டி, அவற்றை ஒன்று சேர்த்து ஒருசெவ்வகவடிவப்பலகைஓவியமாக உருவாக்கும்வகையில்உருவாக்கப்பட்டன. திருகு வெட்டுப் புதிருக்கான துண்டுகளை ஒடுங்கு இழைவாளைக் (fretsaw)கொண்டுவெட்டப்பட்டன.இதனாலேயேஇதற்கு ’ஜிக்சா’ என்ற பெயர் உருவானது. 1760இல்இலண்டனைச் சேர்ந்தநிலப்படவரை கலைஞரும்,செதுக்குப்பணியாளருமானஜான் ஸ்பில்ஸ்பரி என்பவர் வரைபடத்தை வைத்துவணிகரீதியாகதிருகு வெட்டுப் புதிரை உருவாக்கினார். முதலில்மரத்தால்செய்யப்பட்டபுதிர்கள்பிற்காலத்தில்அட்டைகளில்வடிவமைக்கப்பட்டன.  
திருகு வெட்டுப் புதிர்களில் பொதுவாக இயற்கைக்காட்சிகள், கட்டிடங்கள்,மலைகள்,கோட்டைகள்போன்றபடங்களைக்கொண்டே வடிவமைக்கப்பட்டு வருகின்றன. எனினும், எந்தவிதமான படமும்இந்தப் புதிரை உருவாக்க பயன்படுத்தலாம்; சில நிறுவனங்கள் தனிப்பட்டஒளிப்பட்களைக்கொண்டு புதிர்களைஉருவாக்குகின்றன.
# டியேகோ கொஸ்டா

**டியேகோ ட சில்வா கொஸ்டா** (*Diego da Silva Costa*,, ; பிறப்பு அக்டோபர் 7, 1988) தொழில்முறை காற்பந்தாட்ட வீரர். இவர் அடிப்பானாக எசுப்பானிய காற்பந்துக் கழகமான அத்லெடிகோ மாட்ரிட்டிலும் எசுப்பானிய தேசிய அணியிலும் ஆடுகிறார். இவரது முதன்மை பண்புக்கூறுகளாக உடல்திறம், கோல் அடிப்பது மற்றும் பந்தை தன்வசம் வைத்திருப்பது ஆகியனவென்று விளையாட்டு நிபுணர்கள் கருதுகின்றனர்.> எதிராளிகளுடன் நேரெதிர் மோதல்களில் ஈடுபட்டதாகப் பலமுறை தண்டிக்கப்பட்டுள்ளார்.  
இவர் தன் விளையாட்டு வாழ்வுப் பயணத்தை போர்த்துக்கல்லின் பிராகா விளையாட்டுக் கழகத்திலும் பெனாபீல் காற்பந்துக் கழகத்திலும் துவங்கினார். 2007ஆம் ஆண்டில் அத்லெடிகோ மாட்ரிட் கழகத்திற்காக விளையாட ஒப்பந்தம் செய்யப்பட்டார். இங்கிருந்து பிராகா, செல்ட்டா விகோ, ஆல்பாசெட் கழகங்களுக்கு ஆட கடனாக அனுப்பப்பட்டார். 2009இல் ரியல் வல்லாடோலிடு கழகத்திற்கு விற்கப்பட்டார். அடுத்த பருவத்தில் மீண்டும் அத்லெடிகோவிற்கு ஆடத் தொடங்கினார்; அவ்வணியில் முதன்மை அணியாளராக 27 கோல்களை அடித்துள்ளார். பின்னர் செல்சீ கழகத்தில் £32&nbsp;மில்லியனுக்கு ஒப்பந்தம் செய்யப்பட்டார். இங்கிலாந்தில் தனது முதல் பருவத்திலேயே 21 கோல்கள் அடித்து இங்கிலீஷ் பிரீமியர் லீக் கூட்டிணைவுக் கோப்பைகளை வெல்ல உதவினார்; 2017இல் செல்சீ மற்றுமொரு கூட்டிணைவு கோப்பை வெல்லவும் முதன்மைப் பங்காற்றினார்.  
பன்னாட்டளவில் கொஸ்டா தனது பிறந்த நாடான பிரேசிலுக்கு 2013இல் இருமுறை ஆடியுள்ளார். பின்னர் இவர் எசுப்பானியாவிற்காக ஆட விழைந்தபோது செப்டம்பர் 2013இல் இவருக்கு எசுப்பானிய குடியுரிமை வழங்கப்பட்டது. எசுப்பானியாவிற்காக முதலில் மார்ச் 2014இல் ஆடினார். 2014, 2018 உலகக்கோப்பை காற்பந்து போட்டிகளில் எசுப்பானியாவிற்காக ஆடியுள்ளார்.
# த ஈகுவலைசர் (திரைப்படம்)

**த ஈகுவலைசர்** (***The Equalizer***) என்பது 2014ஆண்டையஅமெரிக்கஅதிரடிதிரில்லர்திரைப்படமாகும். ரிச்சர்ட் வென்க் எழுத, அன்ட்ரோன் ஃப்குவா இயக்கியுள்ளார்.இப்படமானது இதே பெயரில் 1980 களில்வெளிவந்த தொலைக்காட்சி தொடரை அடிப்படையாகக் கொண்டது.இப்படத்தில்டென்செல் வாஷிங்டன், மார்டன் செக்கோகஸ், சோலோ கிரேஸ் மோரேட்ஸ், டேவிட் ஹார்பர், புல் புல்மேன், மெலிசா லியோ ஆகிய நட்சத்திரங்கள் நடித்துள்ளனர்.  
படத்தின் முதன்மைப்படப்பிடிப்பானது 2013 இல் மாசச்சூசெட்சில்தொடங்கியது.படத்தின்சிறப்புக்காட்சியானது 2014 செப்டம்பர் 7 அன்று டோரன்டோ சர்வதேச சர்வதேச திரைப்பட விழாவில் திரையிடப்பட்டது. உலக அளவில் செப்டம்பர் 26 அன்று வெளியிடப்பட்டது.  
இந்தத் திரைப்படம் விமர்சகர்களிடமிருந்து கலவையான விமர்சனங்களைப் பெற்றது,விமர்சகர்கள்காட்சியமைப்பு, நடிப்பு, ஒலிப்பதிவு அதிரடி காட்சிகளை பாராட்டினார்,என்றாலும்படத்தில்இடம்பெற்ற வன்முறை,கதைமற்றும் திரைக்கதைபோன்றவற்றை விமர்சித்தனர்.இருப்பினும்,படமானது உலகளாவில் $ 192 மில்லியனுக்கும்கூடுதலாகவசூலித்து வணிக ரீதியாக வெற்றியடைந்தது.இப்படத்தின்அடுத்தபாகமானது 2018சூலை 20அன்றுவெளியாவதாகஉறுதிபடுத்தப்பட்டுள்ளது.
# த ஈகுவலைசர் (திரைப்படம்)

## கதைச்சுருக்கம்

ராபட் மெக்கால் என்ற ஒரு முன்னாள் சிஐஏ உளவாளி, தன் மனைவியின் இறப்பிற்குப் பிறகு தன் அடையாளங்களை மறைத்து, அமைதியான வாழ்க்கை வாழ முயல்கிறார். இதற்கிடையில் ஒரு அப்பாவி பெண்ணிற்கு உதவப்போவதால் உருசிய மாபியாக்களாலும், ஊழலில் திளைக்கும் அமெரிக்க காவல் துறையினராலும் துன்பத்துக்கு உள்ளாக்கப்படுகிறார். இதையடுத்து நாயகன் அதிரடி விளையாட்டை விளையாட்டுக்குத் திரும்புகிறார்.
# கோவிந்தநல்லூசேரி

**கோவிந்தநல்லூசேரி**, தஞ்சாவூர் மாவட்டம் , பாபநாசம் தாலுக்காவில் உள்ள ஒரு கிராமம் ஆகும்
# கோவிந்தநல்லூசேரி

## விளக்கப்படங்கள்

2001 மக்கள் தொகை கணக்கெடுப்பின்படி, கோவிந்தநல்லூசேரி மொத்த மக்கள் தொகையில் 3088 பேர் உள்ளனர். இதில்1542 ஆண்களும் 1546 பெண்களும் உள்ளனர். பாலின விகிதம் 1003. கல்வியறிவு விகிதம் 65.64 ஆகும்.
# அத்திகோட்டை

**ஆத்திக்கோட்டை ** (*Athikkottai *), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை நகரத்திலிருந்து 3 கி.மீ தூரத்தில் உள்ள ஒரு கிராமமாகும். இக்கிராமமானது , பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.இது முசுகுந்தன் சமூகத்தின் 36 கிராமங்களில் ஒன்றாகும்.அத்திகோட்டை அமைத்துள்ள ஸ்ரீ காமாட்சி அம்மன் உடனுறை ஏகாம்பரேஸ்வரர் திருக்கோயில் மிகவும் புகழ் பெற்றதாகும்.
# சுதேச சமஸ்தானங்களின் இணைப்பு ஒப்பந்தம்

வில் சுதேச சமஸ்தானங்களும் (பச்சை நிறம்), பிரித்தானியர்கள் நேரடியாக ஆண்ட நிலப்பரப்புகளும் (சிவப்பு நிறம்)]]  
**சுதேச சமஸ்தானங்களின் இணைப்பு ஒப்பந்தம்** (*Instrument of Accession*) 1935 இந்திய அரசுச் சட்டத்தின் படி, இந்திய சுதேச மன்னராட்சிப் பகுதிகள், இந்தியப் பிரிவினைக்குப் பின் விடுதலையான இந்தியா அல்லது பாக்கித்தான் நாடுகளின் இணைப்பதற்கான ஒப்பந்தம் ஆகும். இந்த ஒப்பந்தம், 1935 இந்திய அரசுச் சட்டத்தின் நீட்சியாகும்.
# சுதேச சமஸ்தானங்களின் இணைப்பு ஒப்பந்தம்

## பின்னணி

இந்தியா மற்றும் பாகிஸ்தான் நாடுகள் விடுதலை பெறுவதற்கு முன், பிரித்தானிய இந்தியாவின் ஆட்சியில் 565 மன்னராட்சிப் பகுதிகள் எனும் சுதேச சமஸ்தானங்கள், துணைப்படைத் திட்டத்தை ஏற்றுக் கொண்டு தன்னாட்சியுடன் ஆண்டனர்.  
ஆகஸ்டு 1947ல் இந்தியப் பிரிவினையின் போது, 1935 இந்திய அரசுச் சட்டத்தின் படி, செய்து கொண்ட இணைப்பு ஒப்பந்தப்படி, சுதேச சமஸ்தானங்கள், இந்தியா அல்லது பாகிஸ்தான் நாட்டுடன் இணைந்து கொள்ளலாம் என ஒப்புக்கொள்ளப்பட்டது.
# சுதேச சமஸ்தானங்களின் இணைப்பு ஒப்பந்தம்

## புதிய நாடுகளுடன் சுதேச சமஸ்தானங்கள் இணைதல்

தற்கால இந்தியப் பகுதியில் இருந்த சுதேச சமஸ்தானங்கள் அனைத்தும் இந்தியாவுடன் இணைந்தது. ஆனால் ஜம்மு காஷ்மீர் இராச்சியம் மட்டும் இந்தியா அல்லது பாகிஸ்தான் நாடுகளுடன் இணையாது தனித்து செயல்பட முடிவெடுத்தது. இதனை பயன்படுத்திக் கொண்ட பாகிஸ்தான் இராணுவம், ஜம்மு காஷ்மீர் இராச்சியத்தின் மேற்கில் உள்ள ஆசாத் காஷ்மீர் மற்றும் வடக்குப் பகுதிகளை ஆக்கிரமித்துக் கொண்டது. இதனால் ஜம்மு காஷ்மீர் மன்னர் ஹரி சிங் 26 அக்டோபர் 1947ல் இந்தியாவுடன் ஜம்மு காஷ்மீர் இராச்சியத்தை இணைக்கும் ஜம்மு காஷ்மீர் இணைப்பு ஒப்பந்தத்தில் மன்னர் ஹரி சிங் மற்றும் இந்தியப் பிரதமர் ஜவகர்லால் நேரு கையொப்பம் இட்டனர். இந்த ஒப்பந்தத்திற்கு, இந்தியத் தலைமை ஆளுநர் மவுண்ட்பேட்டன் பிரபு 27 அக்டோபர் 1947ல் அனுமதி அளித்தார். அதன் படி ஜம்மு காஷ்மீர் இராச்சியத்தின் பாதுகாப்பு இந்தியாவின் கையில் வழங்கப்பட்டது.
# சுதேச சமஸ்தானங்களின் இணைப்பு ஒப்பந்தம்

## இதனையும் காண்க

- ஜம்மு காஷ்மீர் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
- இந்திய அரசுச் சட்டம், 1935
# குளோரால்

**குளோரால்** *(Chloral)* என்பது Cl<sub>3</sub>CCHO என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். டிரைகுளோரோ அசிட்டால்டிகைடு, டிரைகுளோரோயெத்தனால் என்ற பெயர்களாலும் இச்சேர்மத்தை அழைக்கிறார்கள். நிறமற்றதாகவும், எண்ணெய்த் தன்மை கொண்டதாகவும் பரவலான கரைப்பான்கள் பலவற்றில் கரையக்கூடியதாவும் இந்த ஆல்டிகைடு காணப்படுகிறது. தண்ணீருடன் குளோரால் வினைபுரிவதால் குளோரால் ஐதரேட்டு என்ற சேர்மம் உருவாகிறது. ஒரு காலத்தில் மயக்க மருந்தாகவும் தூக்க மருந்தாகவும் இதைப் பயன்படுத்தினார்கள்.
# குளோரால்

## தயாரிப்பு

ஐதரோகுளோரிக் அமிலத்தின் முன்னிலையில் அசிட்டால்டிகைடை குளோரினேற்றம் செய்து குளோரால் ஐதரேட்டை உற்பத்தி செய்வதன் மூலம் குளோரால் வர்த்தக முறையில் தயாரிக்கப்படுகிறது. எத்தனாலையும் மூலப்பொருளாகப் பயன்படுத்தலாம். ஆண்டிமனி டிரைகுளோரைடு இந்த வினைக்கான வினையூக்கியாகச் செயல்படுகிறது.  
:H<sub>3</sub>CCHO + 3 Cl<sub>2</sub> + H<sub>2</sub>O → Cl<sub>3</sub>CCH(OH)<sub>2</sub> + 3 HCl  
வினைகலவையில் இருந்து குளோரால் ஐதரேட்டு காய்ச்சி வடிக்கப்படுகிறது. வடிநீர்மத்தை அடர் கந்தக அமிலத்துடன் சேர்த்து அதிலுள்ள நீர் நீக்கப்படுகிறது. அதன் பின்னர் கனமான அமில அடுக்கை தனித்துப் பிரிக்கிறார்கள்.  
:Cl<sub>3</sub>CCH(OH)<sub>2</sub> → Cl<sub>3</sub>CCHO + H<sub>2</sub>O  
உருவாகும் விளை பொருளை பின்னக் காய்ச்சி வடித்தல் முறையில் தூய்மை செய்கிறார்கள்.. குளோரினேற்றம் அடைந்த தண்ணீரில் இருந்தும் கூட சிறிதளவு குளோரால் தயாரிக்கப்படுகிறது.
# குளோரால்

## முக்கிய வினைகள்

குளோரால் தண்ணீருடன் சேர்ந்து குளோரால் ஐதரேட்டு போன்ற கூட்டுசேர் பொருட்களையும் ஆல்ககால்களையும் கொடுக்கிறது.
நீரேற்றாக உருவாகும் இப்பண்பு ஒரு புறமிருந்தாலும் டைகுளோரோடைபீனல்டிரைகுளோரோயீத்தேன் எனப்படும் பூச்சிக் கொல்லி தயாரிப்பில் குளோரால் ஒரு கட்டுறுப்புத் தொகுதியாகப் பயன்படுகிறது என்பதும் ஒரு முக்கியமான வினையாகும். இச்செயல்முறைக்காக குளோரால் வினையூக்க அளவு கந்தக அமிலத்தின் முன்னிலையில் குளோரோபென்சீனுடன் சேர்த்து சூடுபடுத்தப்படுகிறது.  
Cl3CCHO + 2 C6H5Cl → Cl3CCH(C6H4Cl)2 + H2O  
1874 ஆம் ஆண்டு ஆத்மர் செய்ட்லர் இவ்வினையைக் கண்டறிந்தார் . இதனுடன் தொடர்புடைய மெத்தாக்சிகுளோர் என்ற களைக்கொல்லியைத் தயாரிக்கவும் குளோரால் பயன்படுகிறது.
சோடியம் ஐதராக்சைடுடன் குளோராலைச் சேர்த்து சூடுபடுத்துவதால் குளோரோபாமும் (Cl3CH) சோடியம் பார்மேட்டும் (HCOONa) உருவாகின்றன.  
Cl3CCHO + NaOH → Cl3CH + HCOONa  
குளோரால் எளிமையாக டிரைகுளோரோயெத்தனாலாக ஒடுக்கப்படுகிறது. குளோரால் மூலமாகவே இது உடலில் உற்பத்தியாகிறது .
# குளோரால்

## பாதுகாப்பு

குளோரால் எளிதாக குளோரால் ஐதரேட்டாக உருவாகிறது என்றாலும் கிட்டத்தட்ட ஒரே மாதிரியான பண்புகளையே இவை கொண்டுள்ளன. நோயாளிகளுக்கு வழக்கமாக கிராம் அளவுகளில் கொடுக்கப்படும் போது எந்தவிதமான தீங்குகளையில் இது தருவதில்லை. தொடர்ச்சியான வெளிப்பாடு உடல் நலத்திற்கு கேடு விளைவிக்கும் .
# புது அசிரியப் பேரரசு

**புது அசிரியப் பேரரசு** (**Neo-Assyrian Empire**) இரும்புக் காலத்தில் மெசொப்பொத்தேமியாவை மையக் கொண்டு, கிமு 911 முதல் 609 முடிய ஆட்சி செய்த,
பண்டைய உலகின் பெரும் பேரரசுகளில் ஒன்றாகும். இது அசிரியாவின் இறுதிப் பேரரசாகும். இப்பேரரசின் புகழ்பெற்ற பேரரசர் அசூர்பனிபால் ஆவார்.  
பல வரலாற்று ஆசிரியர்களின் கூற்றுப் படி, உலக வரலாற்றில் முதல் உண்மையான பேரரசாக அசிரிய மக்களின் இப்புதிய பேரரசு விளங்கியது. அசிரியர்கள், முதலில் இரும்பு ஆயுதங்களுடன், போரில் தந்திரோபாயங்களுடன் போரிட்டதால், அசிரியர்களை போரில் எளிதில் வெல்ல இயலவில்லை.  
பழைய அசிரிய இராச்சியத்திற்குப் (கிமு 2025–1378) பின் தோன்றிய மத்திய அசிரியப் பேரரசுக் (கிமு 1365–1050) பின் புது அசிரியப் பேரரசு பெரும் நிலப்பரப்புகளுடன் கிமு 911 முதல் கிமு 609 ஆண்டது. இப்பேரரசில் ஆட்சி மொழியாக அக்காடியன் மொழியுடன், பழைய அரமய மொழியும் இருந்தது.
# புது அசிரியப் பேரரசு

## நினிவே போர்

கிமு 612-இல் புது அசிரியப் பேரரசிடமிருந்து நினிவே நகரத்தைக் கைப்பற்றுவதற்கு நடந்த போராகும். இப்போரின் முடிவில் மீடியர்கள் மற்றும் பாபிலோனியர்கள் 750 எக்டேர் பரப்பளவு கொண்ட உலகின் பெரும் நகரங்களில் ஒன்றான நினிவே நகரத்தை கைப்பற்றினர். இப்போரின் முடிவில் புது அசிரியப் பேரரசு நலிவுறத் தொடங்கியதுடன், புது பாபிலோனியப் பேரரசு எழுச்சியுறத் துவங்கியது.  
கிமு 627ல் புது அசிரியப் பேரரசர் அசூர்பர்னிபாலின் இறப்பிற்குப் பின்னர், அசிரியாவில் நடைபெற்ற உள்நாட்டுப் போர்களால், பேரரசு சிதறுண்டது.  
கிமு 616ல் பாரசீக மன்னர் பாபிலோன், சால்டியா மற்றும் சிதியர்களுடன் கூட்டு சேர்ந்து, புது அசிரியப் பேரரசு-எகிப்திய பேரரசுகளுடன் போரிட்டனர். ஹர்ரன் நகரத்தின் வீழ்ச்சிக்குப் பின், புது அசரியப் பேரரசு, தனது விரிவாக்கப் பகுதிகளை இழந்து, தனது இராச்சியத்தை அசிரியாவில் மட்டும் நிலைநாட்டிக் கொண்டனர்.  
புது அசிரியப் பேரரசு வீழ்ச்சியுற்றாலும், அசிரியர்களில் வரலாறு தொடர்ந்தது. தற்காலத்திலும் ஈரான், ஈராக் போன்ற நாடுகளில் அசிரியா மக்கள் வாழ்கின்றனர்.
# புது அசிரியப் பேரரசு

## அசிரியாவின் வீழ்ச்சிக்குப் பின்

கிமு 609ல் இறுதி அசிரியப் பேரரசரின் புது அசிரியப் பேரரசின் வீழ்ச்சிக்குப் பின், அசிரியப் பகுதிகளை புது பாபிலோனியப் பேரரசு, பண்டைய எகிப்து, மீடியா பேரரசும், கிமு 550ல் அகாமனிசியப் பேரரசும், பின்னர் சாசானியப் பேரரசும் கைப்பற்றி ஆண்டனர்.
# புது அசிரியப் பேரரசு

## புது அசிரியப் பேரரசின் முக்கிய ஆட்சியாளர்கள்

கிமு 669 - 627]]  
| பேரரசர் பெயர் | ஆட்சிக் காலம் | குறிப்புகள் |  |
| --- | --- | --- | --- |
| இரண்டாம் அதாத் நிராரி | கிமு 912–891 | இரண்டாம் அசூர்-தன்னின் மகன் |  |
| இரண்டாம் துக்குல்தி-நினுர்தா | கிமு உ891–884 | இரண்டாம் அதாத்-நிராரியின் மகன் |  |
| இரண்டாம் அசூர்-நசிர்-பால் | கிமு 884–859 | இரண்டாம் துக்குல்தி-நினுர்தாவின் மகன் |  |
| மூன்றாம் சால்மனேசர் | கிமு 859–824 | இரண்டாம் அசூர்-நசிர்-பாலின் மகன் |  |
| ஐந்தாம் சாம்ஷீ-அதாத் | கிமு 824–811 | மூன்றாம் சால்மனேசரின் மகன் |  |
| சாம்மு-ரமத், அரசப் பிரதிநிதி கிமு 811–808 |  |  |  |
| மூன்றாம் அதாத்-நிராரி | கிமு 811–783 | ஐந்தாம் ஷாம்சி-அதாத்தின் மகன் |  |
| நான்காம் சால்மனேசேர் | கிமு 783–773 | மூன்றாம் அதாத்-நிராரியின் மகன் |  |
| மூன்றாம் அசூர்-தன் | கிமு 773–755 | நான்காம் சால்மனேசேரின் மகன்; சூரிய கிரகணம் கிமு 763 |  |
| ஐந்தாம் அசூர்-நிராரி | கிமு 755–745 | மூன்றாம் அதாத்-நிராரியின் மகன் |  |
| திக்லாத் - மூன்றாம் பைல்செர் | கிமு 745–727 | ஐந்தாம் அசூர்-நிராரி |  |
| ஐந்தாம் ஷால்மனேசர் | கிமு 727–722 | திக்லாத் - மூன்றாம் பைல்செர் |  |
| இரண்டாம் சர்கோன் | கிமு 722–705 |  |  |
| சென்னத்செரிப் | கிமு 705–681 |  |  |
| ஈசர்ஹத்தோன் | கிமு 681–669 |  |  |
| அசூர்பனிபால் | கிமு 669 – 631 & 627 |  |  |
| அசூர்- எடில்-இலானின் | கிமு 631–627 |  |  |
| சின் - சிமு - லிசிரி | கிமு 626 |  |  |
| சின் -சர் - இஷ்குன் | கிமு 627–612 | நினேவே போர் (கிமு612) (அசிரியத் தலைநகரம் நினிவே நகரம் வீழ்தல்) |  |
| கிமு 612ல் மீடியர்கள், பாபிலோனியர்கள் மற்றும் சிதியர்கள், எகிப்தியர்களின் ஆதரவுடன் அசிரியாவின் தலைநகரமான நினாவே நகரைக் கைப்பற்றுதல். அசிரியப் போர்ப்படைத் தலைவன் ஹர்ரான் நகரைத் தலைநகராகக் கொண்டு குறுகிய அசிரிய இராச்சியத்தை சிறிது காலம் ஆண்டான். |  |  |  |
| இரண்டாம் அசூர் - உபாலித் | கிமு 612 - 608 | ஹர்ரான் நகரம் மீடியப் பேரரசு மற்றும் பாபிலோனியர்களால் வெல்லப்பட்டது. | } |
கின் துர்-சருக்கின் தொல்லியல் களத்தில் கண்டெடுத்த **லம்மசு** சிற்பம், புது அசிரியப் பேரரசுக் காலம், கிமு 721–705, சிக்காகோ ஓரியண்டல் கழகம், சிக்காகோ பல்கலைக்கழகம்]]
# புது அசிரியப் பேரரசு

## இதனையும் காண்க

- அசூர்பனிபால்
- அசூர், பண்டைய நகரம்
- அசிரிய மக்கள்
- லம்மசு
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது பாபிலோனியப் பேரரசு
- மித்தானி இராச்சியம்
- எப்லா இராச்சியம்
- அக்காடியப் பேரரசு
- மீடியாப் பேரரசு
- சசானியப் பேரரசு
# மிக்கேல் இலின் தாளர்

**மிக்கேல் இலின் தாளர்** *(Michelle Lynn Thaller)* (பிறப்பு: நவம்பர் 28, 1969, வவுகேழ்சா, விசுகான்சின்) ஓர் வானியலாளரும் ஆராய்ச்சி அறிவியலாளரும் ஆவார். இவர் நாசாவில் கோடார்டு விண்வெளி மையத்தில் அறிவியல் தொடர்பாடலுக்கான உதவி இயக்குநராக உள்ளார்.  
இவர் 1998 முதல் 2009 வரை அக்ச்சிவப்புக் கதிர்ச் செயல்முறை, பகுப்பாய்வு மையத்தில் அறிவியலாளராகப் பணிபுரிந்தார். பின்னர் இவர் சுபிட்சர் விண்வெளித் தொழில்நுட்பத் தொலைநோக்கியில் பொதுமக்கள் பரப்புரைத் திட்டத்தில் மேலாளராகவும் கலிபோர்னியா தொழில்நுட்ப நிறுவனத்திலும் பணிபுரிந்தார். She is a frequent on camera contributor to programming on The History Channel and Science Channel.
# மிக்கேல் இலின் தாளர்

## பின்னணி

இவர் விசுகான்சினில் பிறந்தார். தாளர் 1988 இல் வ்வுகேழ்சா தெற்கு உயர்நிலைப் பள்ளியில் படித்த் முடித்தார். பிறகு இவர் ஆர்வார்டு பல்கலைக்கழகத்தில்; சேர்ந்து வானியற்பியல் பயின்று இரும விண்மீன்களின் துல்லிய அளவையில் ஈடுபட்டு 1992 இல் இளவல் பட்டம் பெற்றார். இவர் ஜார்ஜியா அரசு பல்கலைக்கழகத்தில் சேர்ந்து நெருக்கமான பெரும்பொருண்மை இரும விண்மீன் மைப்புகள் மொத்தல் காற்றுகள் பற்றி ஆய்வில் ஈடுபட்டார். இவர் தன் முனைவர் பட்ட்த்தை 1998 இல் பெற்றார்.  
இவர் Thaller is a regular contributor to the online edition of the * கிறித்திய அறிவியல் கண்காணிப்பு* இதழில் ஒவ்வொரு மாதமும் அற்றிவியல் பத்தியொன்றை தொடர்ந்து எழுதுகிறார். மேரிலாந்தில் வாழ்ந்தார். .
# இலீ ஆன்னி வில்சன்

**இலீ ஆன்னி வில்சன்** *(Lee Anne Willson)* (பிறப்பு: 1947) ஓர் அமெரிக்க வானியலாளர் ஆவார். இவர் 1980 ஆம் ஆண்டின் வானியலுக்கான ஆன்னி ஜம்ப் கெனான் விருது உட்பட, பல விருதுகளைப் பெற்றுள்ளார். இவர் 2008 இல் அமெரிக்க மாறும் விண்மீன் கழகத்தின் தகைமை விருதையும் பெற்றார். இவர் வலிவாக, பெண்கள் அறிவியல் துறையில் முன்னேறுவதற்கு அரும்பாடுபட்டுவருகிறார்.
# இலீ ஆன்னி வில்சன்

## வாழ்க்கைப் பணிகளும் தகைமைகளும்

இவர் அயோவா அரசு பல்கலைக்கழகத்தில் 1973 இல் பணியில் சேர்ந்தார். வானியல் துறையைத் தவிர, பிற துறையினர் இவரது பணி முன்னேற்றத்தை ஏற்க மறுத்தனர். ஏனெனில், இவர் தனது கணவரைப் பின்பற்றி கல்வி கற்பித்தலிலேயே நேரம் செலவிடுவதாகக் கருதினர். இவர் பல்கலைக்கழக வானியல் நிகழ்ச்சியை செழுமைப்படுத்த முடிவெடுத்தார். வில்சன் மற்றோர் அறிவியலாரான சுட்டீவன் கில்லுடன் இணைந்து மீரா விண்மீன் தனிவழியில் அலைவுறுவதான கோட்பாட்டை அறிவித்தனர். அப்போது இக்கோட்பாடு பிறரால் மறுக்கப்பட்டாலும் பத்தாண்டுகளுக்குப் பிறகு இது அனைவராலும் ஏற்றுக்கொள்ளப்பட்டது. இப்போது இவர் முதன்மைத் தொடர் விண்மீன்கள், தாம் அலைவுறும்போது பொருண்மையை இழக்கின்றனவா எனும் ஆய்வில் ஈடுபட்டுள்லார்.  
இவர் பல கல்வியியல் பதவிகளில் இருந்துள்ளார். இவர் கனடியக் கோட்பாட்டு வானியற்பியல் நிறுவனத்தில் 1985 இல் வருகைதரு ஆய்வுறுப்பினராகப் பணிபுரிந்தார்; 2007 இல் கேம்பிரிட்ஜ் பல்கலைக்கழகத்தில் வருகைதரு வானியலாளராக இருந்துள்ளார். இவர் 1991 இலும் 2003-2004 இலும் உப்சாலா பல்கலைக்கழகத்தின் வருகைதரு பேராசிரியராக இருந்துள்ளார்; இவர் அதே கால இடைவெளிகளில் மின்னசோட்டா பலகலைக்கழகத்திலும் வருகைதரு பேராசிரியராக இருந்துள்ளார்; இவர் ஆர்வார்டு சுமித்சோனிய வானியற்பியல் மையத்தில் 2003-2004 இல் இருந்துபணிபுரிந்து வருகிறார்.  
இவர் 20 ஆண்டுகளாக அமெரிக்க வானியல் கழகத்தில் தன் நேரத்தைச் செலவிட்டுள்ளார்; இவர் 1993 முதல் 1996 வரை அதன் மன்ற உறுப்பினராக இருந்தார்; இவர் 2006 முதல் 2010 வரை அதன் பதிப்புக்குழுவில் இருந்தார்; 2009 முதல் 2012 வரை அதன் துணைத்தலைவராக இருந்துள்ளார். இவர் 2004 அக்தோபரில் இருந்து நான்குமுறை அமெரிக்க மாறும் விண்மீன் கழகத்தின் மன்ற உறுப்பினராக இருந்துள்ளார்; முதுநிலை துணைத்தலைவராக இருமுறையும் தலைவராக இரண்டு ஆண்டுகளும் இருந்தார்; மேலும், முன்னாள் துணைத்தலைவராக இரண்டாண்டுகள் இருந்துள்ளார். இவர் அதன் இயக்குநர்குழும உறுப்பினராக 1989 முதல் 2002 வரை இருந்தார்.
# இலீ ஆன்னி வில்சன்

## சொந்த வாழ்க்கை

இவர் அயோவா மாநிலக் கணிதவியல் பேராசிரியரான ஜே. வில்சனை 1969 ஜூலை 19 இல் மணந்தார். இவர்களுக்கு கேந்திரா, ஜெப்ரி என இரு குழந்தைகள் உண்டு. இவர் அயல்மொழிகள் படிப்பதிலும் சறுக்கு விளையாட்டிலும் ஓவியத்திலும் ஆர்வம் கொண்டவர். இவர் ஐந்தண்டுகளுக்கு அயோவாவில் அமேசு சறுக்கு விளையாட்டுக் குழுமத்தில் தலைவராக இருந்துள்ளார். இவர் 1995 இல் இருந்து ஒரிகாமித் தாள்படிமக் கலையில் ஈடுபட்டு வருகிறார். இவர் மற்றவகைப் பெட்டக ஒரிகாமிக் கலையிலும் ஆர்வம் காட்டிவருகிறார்.
# ஆணி (சுடுகலன்)

**ஆணி **(ஆங்கிலம்: bolt,*போல்ட்*) என்பதுஉந்துபொருள் எரிகையில், அறையின் பிற்பகுதியை அடைப்பதற்கும், மற்றும் சேமகத்தில்இருக்கும் வெடிபொதியை அறைக்குள் செலுத்த வகை செய்ய நகரவும் கூடிய,மீளச்சுடும்பின்-குண்டேற்றசுடுகலனின்ஓர் கூறுஆகும்.  
உறையகற்றியும்,வெடியூசியும்,ஆணியின்ஒருங்கிணைந்தபகுதிகளாகவிளங்குபவை.
# ஆணி (சுடுகலன்)

## விரிவுரை

ஆணி-இயக்க,நெம்புகோல்-இயக்க,மற்றும்இழைவு-இயக்கபுரிதுமுக்கிகள் (மற்றும்சிதறுதுமுக்கிகள்) போன்ற (முற்றிலும்) கைகளால்இயக்கப்படும் சுடுகலன்களில்,சுடும்தருணத்தில்ஆணி நகராவண்ணம்,அதனைபூட்டும்-முனைதுண்டு (*locking lugs*) பிடித்துவைக்கும்; இதனால்விரிவடையும்வாயுக்கள்எல்லாமும்முன்னோக்கித்தள்ளப்படும்.பின்மற்றொருபொதியைஅறையில்இடுவதற்கு,ஆணிகைகொண்டுபின்னிழுக்கப்படவேண்டும்.  
தானியக்கஅல்லதுஅரை-தானியக்கசுடுகலன்களில்,ஒவ்வொருவெடிப்புக்கும்இடையில்,ஆணிமுன்னும்பின்னுமாகநகர்ந்துகொண்டிருக்கும்.இவ்வகைசுடுகலன்களில்,பின்னுதைப்புஅல்லதுவிரிவடையும்வாயுஅல்லதுபின்னுதைப்புச்சுருள்வில்முதலியனஆணிக்கு உந்துதல்அளிக்கும்.ஆணிபின்னோக்கிநகர்கையில்,உறையகற்றிகாலிபொதியுறையை அறையில்இருந்துவெளியே இழுக்கும்; அறையில்இருந்த பொதியுறைமுற்றிலும்வெளியேவந்தபின்,வெளித்தள்ளியைக்கொண்டுகாலிபொதியுறை சுடுகலனில்இருந்துஉமிழப்படும் (தூக்கிஎறியப்படும்). ஆணிமுன்னோக்கிநகர்கையில்,சேமகத்தில்இருந்துஒருவெடிபொதியைஉருவி,அதனைஅறைக்குள்தள்ளும்.  
அரை-தானியக்ககைதுப்பாக்கியின்இழைவோனும்கூட,ஆணியின்மறுவடிவமேஆகும்.
# ஆணி (சுடுகலன்)

## மேலும்பார்க்க

- சுழலும்ஆணி
- தொலைநோக்கிக்குழல்ஆணி
- பின்குண்டேற்ற இயக்கம்
# முத்துப்பந்தல் விழா

**முத்துப்பந்தல் விழா** இந்தியாவின் தமிழ்நாட்டில் தஞ்சாவூர் மாவட்டம் தேனுபுரீஸ்வரர் கோயிலில் கொண்டாடப்படும் விழாவாகும். ஒவ்வொரு ஆண்டும் இவ்விழா கொண்டாடப்படுகிறது.
# முத்துப்பந்தல் விழா

## மூன்று நாள் விழா

2018இல் இவ்விழா சூன் 13ஆம் நாளன்று தொடங்கியது. முதல் நாளில் விழா முதல் திருஞானசம்பந்தருக்கு திருமுலைப்பால் அளிக்கும் நிகழ்வுடன் தொடங்கி, தொடர்ந்து ரிஷப வாகனத்தில் வீதியுலா நடைபெற்றது. இரண்டாம் நாளன்று முத்துக்கொண்டை, முத்துக்குடை, முத்துச்சின்னங்கள் அளித்து வீதியுலா நடைபெற்றது. அதே நாளில் முத்துத் திரு ஓடத்தில் ஞானசம்பந்தர் வீதியுலா நடைபெற்றது. மூன்றாம் நாளன்று முத்துப்பல்லக்கில் எழுந்தருளுவதும், அங்கிருந்து முத்துப்பல்லக்கில் அடியார்களுடன் இறைவனை தரிசித்தலும் நடைபெற்றது.
# முத்துப்பந்தல் விழா

## முத்துப்பந்தல் விழா

வைகாசி பிரம்மோற்சவ விழாவின் முக்கிய நிகழ்வு ஞானசம்பந்தருக்கு சிவபெருமான் முத்துப்பந்தல் அளித்து வரவேற்பதாகும். தேனுபுரீஸ்வரர் கோயிலுள்ள இறைவனை தரிசிக்க திருஞானசம்பந்தர், அடியார் கூட்டத்தோடு வரும்போது நண்பகலாக இருந்தது. வெப்பம் அதிகமாக இருந்ததை அறிந்த இறைவன் தன் பூதகணங்களை அனுப்பி திருஞானசம்பந்தருக்கு முத்துப்பந்தல் அளித்து, அவரை அழைத்துவருமாறு கூறுகிறார். அவருடைய அழகைக் காண இறைவன் விரும்பியபோது, அத்தலத்தில உள்ள நந்தியம்பெருமான் விலகி இருப்பதை இத்தலத்தில் காணலாம். முத்துப்பந்தல் விழாவின்போது திருஞானசம்பந்தர், திருமடாலயத்திலிருந்து திருமேற்றளிகை கைலாசநாதர் கோயிலுக்கு முத்துப்பல்லக்கில் செல்கிறார். அங்கிருந்து திருச்சத்திமுற்றம் சக்திவனேஸ்வரர் கோயிலை அடைந்தார். பின்பு அங்கிருந்து முத்துப்பந்தலில் வந்து தேனுபுரீஸ்வரரை வழிபட்டார்.
# முத்துப்பந்தல் விழா

## விழா நிகழ்வு

முத்துப்பல்லக்கில் வந்த ஞானசம்பந்தர், கோயிலின் ராஜகோபுரத்தைக் கடந்து உள்ளேயுள்ள நந்தி மண்டபத்தின் அருகே கோயிலின் திருக்குளத்தின் முன்பு வந்து, அங்கிருந்து அடுத்த கோபுரம் வழியாக உள்ளே சென்றார். கோயிலின் திருச்சுற்றினை வலம் வந்து முன் மண்டபத்தில் இருந்து இறைவனை வணங்கினார். இறைவனுக்கு நேராக அவர் இருக்கும்போது இருவருக்கும் கற்பூர ஆர்த்தி காட்டப்பட்டது. அடுத்து முன் மண்டபத்தில் தோன்றினார். அப்போது அவருக்கு உரிய பூசைகள் செய்யப்பட்டன. திரளான மக்கள் இந்நிகழ்வினை மிகவும் பக்தியோடு கண்டு இன்புற்றனர்.
# பென்சிலிடின் அசிட்டால்

**பென்சிலிடின் அசிட்டால்** *(Benzylidene acetal)* என்பது C<sub>6</sub>H<sub>5</sub>CH(OR)<sub>2</sub> என்ற கட்டமைப்பு வாய்ப்பாட்டைக் கொண்ட கரிமச்சேர்மங்களைக் குறிக்கும். இவ்வாய்ப்பாட்டிலுள்ள R என்பது கரிம வேதியியலில் உள்ள ஆல்கைல் அல்லது அரைல் குழுக்களில் ஒன்றைக் குறிக்கிறது. பென்சிலிடின் அசிட்டால்கள் கார்போவைதரேட்டுகள் மற்றும் கிளைக்கோசைடுகள் பற்றிய அறிவியலான கிளைக்கோவேதியியலில் பாதுகாப்புக் குழுக்களாகப் பயன்படுத்தப்படுகின்றன .1,2 அல்லது 1,3-டையால்கள் பென்சால்டிகைடுடன் வினைபுரிவதால் இவை உருவாகின்றன. பிற அரோமாட்டிக் ஆல்டிகைடுகளையும் இதற்காகப் பயன்படுத்தலாம்
# ஆந்தாலியா

**ஆந்தாலியா** (*Antalya*) துருக்கியின் ஐந்தாவது மக்கள்தொகை மிக்க நகரமாகும். இதே பெயருள்ள மாகாணத்தின் தலைநகராகவும் விளங்குகிறது. அனத்தோலியாவின் வளமிக்க தென்மேற்கு கடலோரத்தில் அமைந்துள்ள ஆந்தோலியாவின் எல்லையாக தாரசு மலைத்தொடர் உள்ளது. ஆந்தோலியா பெருநகரப் பகுதியில் ஒரு மில்லியனுக்கும் கூடுதலான மக்கள் வசிக்கின்றனர்.  
இன்று ஆந்தாலியா நகரமாக விளங்கும் இவ்விடத்தில் முதன்முதலாக பொ.மு 200இல் பெர்காமோன் இராச்சியம் குடியிருப்பை அமைத்தது. விரைவிலேயே இது உராமானியர்களின் ஆட்சியின் கீழ் வந்தது. அவர்களது ஆட்சியில் அத்ரியனின் வாயில் போன்ற புதிய கட்டிடங்கள் எழுப்பப்பட்டன. சுற்றுப்புற நகர்களும் வளரத்தொடங்கின. பல முறை கைமாறிய இந்த நகரம் 1207இல் பைசாந்தியப் பேரரசு வசமும் 1391இல் உதுமானியப் பேரரசு வசமும் இருந்தது. உதுமானியராட்சியில் அடுத்த 500 ஆண்டுகளுக்கு அமைதியும் நிலைத்தத்தன்மையும் நிலவியது. முதலாம் உலகப் போருக்குப் பின்னர் இது இத்தாலியரின் மேற்பார்வைக்கு மாற்றப்பட்டது. துருக்கிய விடுதலைப் போரின் விளைவாக புதிய சுதந்திர துருக்கியால் மீளவும் கைப்பற்றப்பட்டது.  
ஆந்தாலியா துருக்கியின் பெரும் பன்னாட்டு கடலோர மகிழிடமாகும். நில நடுக்கடற்கரையோரத்தில் *துருக்கிய ரிவேரா* எனப்படும் இங்கு சுற்றுலாத் துறை வளர்ச்சிக்கு அரசு பல மேம்பாட்டுத் முனைப்புகளை மேற்கொண்டு வருகிறது. 2014ஆம் ஆண்டில் 12.5 மில்லியன் சுற்றுலாப் பயணிகள் இந்த நகருக்கு வந்து சென்றுள்ளனர்.  
ஆந்தாலியாவில் 2015ஆம் ஆண்டு ஜி-20 மாநாடும் 2016 பன்னாட்டு வணிக கண்காட்சியும் (*எக்ஸ்போ 2016*) நடைபெற்றுள்ளன.
# போர்ட் எலிசபெத்

| leader_title = நகரத்தந்தை
| leader_name = அதோல் டிரோல்லிப்
| elevation_m =
| area_metro_km2 = 1959
| population_as_of = 2011
| population_metro_footnotes = தென்னாப்பிரிக்காவின் மிகப்பெரிய நகரங்களில் ஒன்றாகும்; இது கிழக்கு கேப் மாகாணத்தில், கேப் டவுனுக்கு கிழக்கே 770 கி.மீ. (478 மைல்) தொலைவில் அமைந்துள்ளது. இந்நகரம் சிலநேரங்களில் **PE** என தனது ஆங்கில முதலெழுத்துக்களாலும் "நட்பான நகரம்" அல்லது "காற்றடிக்கும் நகரம்" எனவும் குறிப்பிடப்படுகின்றது. அல்கோவா விரிகுடாவில் 16 கி.மீ.க்கு பரந்துள்ள இந்த நகரம் தென்னாப்பிரிக்காவின் முதன்மைத் துறைமுகங்களில் ஒன்றாகும். கேப் டவுனுக்கிற்கும் தெற்கேயுள்ள போர்ட் எலிசபெத் ஆபிரிக்கக் கண்டத்தின் தென்கோடியிலுள்ள பெரிய நகரமாக விளங்குகின்றது.  
போர்ட் எலிசபெத் 1820இல் கேப் குடியேற்றத்தை சோசா மக்களிடமிருந்து பாதுகாக்கும் பொருட்டு பிரித்தானிய குடியேற்றமாக நிறுவப்பட்டது. இது இப்போது நெல்சன் மண்டேலா விரிகுடா பெருநகர நகராட்சியின் அங்கமாக உள்ளது; பெருநகரப் பகுதியின் மக்கள்தொகை 1.3&nbsp;மில்லியன் ஆகும்.  
பிப்ரவரி 2021 முதல், வால்மர் நகரத்தின் ஹோசா பெயரிலிருந்து கிகெபெர்ஹாவின் பெயர், தென்னாப்பிரிக்கா அரசாங்கத்தால் போர்ட் எலிசபெத் நகரத்தை நியமிக்க முறைப்படுத்தப்பட்டுள்ளது.
# பழனிவேல் தியாகராஜன்

**பி. டி. ஆர். பழனிவேல் தியாகராஜன்** (*P. T. R. Palanivel Thiagarajan*, பிறப்பு: மார்ச் 7, 1966) என்பவர் ஒரு தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவரது தந்தையான மறைந்த பி. டி. ஆர். பழனிவேல் ராஜனும் ஒரு அரசியல்வாதி மற்றும் இவரது பாட்டனாரான, பொ. தி. இராஜனும் தமிழகத்தின் ஒரு முக்கியமான அரசியல்வாதியாவார். இவர் 2016 ஆண்டின் தமிழக சட்டமன்றத் தேர்தலில், மதுரை மத்தி தொகுதியில் இருந்து சட்டமன்றத்துக்குத் தேர்ந்தெடுக்கப்பட்டார். தொடர்ந்து 2021 தமிழ்நாடு சட்டமன்றத் தேர்தலில் மீண்டும் மதுரை மத்தி தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக நிதி அமைச்சசராக பதவியேற்றார்.
# பழனிவேல் தியாகராஜன்

## கல்வி

தியாகராஜன் வேதிப் பொறியியலில் தன் பட்டப்படிப்பை திருச்சிராப்பள்ளியில் முன்பு மண்டலப் பொறியியல் கல்லூரி என அழைக்கப்பட்ட தேசிய தொழில் நுட்பக் கழகத்தில் முடித்து, பின்னர் தன் முதுநிலைப் பட்டப்படிப்பை செய்பணி ஆய்வில் முடித்து, பின்னர் முனைவர் பட்டத்தை நியூயார்க் மாநில பல்கலைக்கழகத்தில் மனித காரணிகள் பொறியியல் / பொறியியல் உளவியலில், மேற்கொண்டார்.
# பழனிவேல் தியாகராஜன்

## தொழில்

இவர் 1990 இல் ஆபரேஷன்ஸ் அண்ட் சிஸ்டம்ஸ் மேம்பாட்டில் ஒரு சுயாதீன ஆலோசகராக தன் தொழில் வாழ்க்கையைத் துவக்கினார். பின்னர் இவர் 2001 இல் லேமன் பிரதர்ஸ் நிறுவனத்தில் வர்த்தகம் மற்றும் கூட்டு சேவை மேலாளராக - ஃபர்ம் ரிலேஷன்ஷிப் கடன் சேவையில் சேர்ந்தார். பின்னர் அவர் லேமன் பிரதர்ஸ் ஹோல்டிங்ஸ் இன்க் நிறுவனத்தை விட்டு விலகி, 2008 ஆம் ஆண்டு ஆஃப்ஷோர் கேபிடல் மார்க்கெட்ஸ் நிறுவனத்தின் தலைவராக ஆனார். பின்னர் இவர் சிங்கப்பூரில் ஸ்டாண்டர்ட் சார்ட்டர்ட் வங்கியில், குளோபல் கேபிடல் மார்க்கெட்ஸ் பிரிவில் பணியாற்றினார். ஸ்டாண்டர்டு சார்ட்டர்ட் வங்கியில் நிர்வாக இயக்குநர் பொறுப்பில் இருந்தநிலையில் 2014 ஆம் ஆண்டு அதைவிட்டு விலகினார்.
# பழனிவேல் தியாகராஜன்

## தனிப்பட்ட வாழ்க்கை

இவரது மனைவியின் பெயர் மார்கரெட் தியாகராஜன் ஆவார். இவருக்கு பழனிதேவன் ராஜன் மற்றும் வேல் தியாகராஜன் ஆகிய இரு மகன்களும் உள்ளனர்.
# பழனிவேல் தியாகராஜன்

## அரசியல் வாழ்க்கை

இவர் 2016 ஆண்டின் தமிழக சட்டமன்றத் தேர்தலில், மதுரை மத்தி தொகுதியில் இருந்து தி.மு.க சார்பில் சட்டமன்றத்துக்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் மீண்டும் மதுரை மத்தி தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக நிதி மற்றும் மனிதவளத் துறை ( நிதித்துறை, திட்டம், பணியாளர் மற்றும் நிர்வாகச் சீர்திருத்தம், அரசு ஊழியர்களின் ஓய்வூதியம் மற்றும் ஓய்வூதியச் சலுகைகள்) அமைச்சராகப் பதவியேற்றார்.
# தேகு

**தேகு** (*Daegu*, 대구, 大邱, மொழியாக்கம் 'பெரிய குன்று') தென் கொரியாவின் சியோல், புசான், இஞ்சியோன் நகரங்களுக்கு அடுத்தபடியாக நான்காவது பெரிய நகரமும் புதுப்பாங்கு நகரமும் ஆகும். கெயோங்சாங் மாகாணத்தின் தலைநகரமாகவும் விளங்குகின்றது. இந்த நகரத்தில் 25 லட்சம் பேர் வாழ்கின்றனர்.  
தென்கொரியாவின் கரையோரத்திலிருந்து சுமார் 80 கி.மீ. தென்கிழக்கில் கியோமோ (*Geumho*) ஆற்றின் கரையில் தெகு அமைந்துள்ளது. இந்நகரம் அமைந்துள்ள தேகு வடிநிலம் இயோங்நாம் வட்டார சமவெளியில் அமைந்துள்ளது. தொன்மைக்காலங்களில் ஜின்ஹன் என்ற நாடு இங்கு இருந்தது. பின்னர் தேகு சில்லா இராச்சியத்தின் அங்கமாக இருந்தது. இந்த இராச்சியம் தான் கொரியத் தீபகற்பத்தை ஒன்றிணைத்தது. ஜோசியோன் வம்சாவளி காலத்தில் இந்த நகரம் நாட்டின் எட்டு பாரம்பரிய மாகாணங்களில் ஒன்றான கெயோங்சாங்-தொவின் தலைநகரமாக இருந்தது.
# அன்னா மேரி பவுவியேர் பீட்டர்சன்

** அன்னா மேரி பவுவியேர் பீட்டர்சன்** *(Hannah Mary Bouvier Peterson)* (1811-1870) அறிவியலிலும் வானியலிலும் சமையற்களையிலும் நூல்கள் எழுதியுள்ளார். பெரும்பாலான தன் நூல்களைப் பெயரில்லாமலோ தன் இளமைக்காலப் பெயரிலோ எழுதினார். *பவுவியேரின் அறிந்த வானியல்: அல்லது, விண்ணக ஆய்வுக்கோர் அறிமுகம்*, "பள்ளிகள், குடும்பங்கள், தனியாகப் பயிலும் மாணவர்கள் ஆகியோருக்கானவை" ஆகிய நூல்கள் அமெரிக்காவிலும் இங்கிலாந்திலும் பல பதிப்புகளைக் கண்டுள்ளன. இவை மிக உயர்வாகப் பாராட்டப்பட்டன. இவரது கணவரால் எழுதப்பட்டதாகக் கருதப்படும் *அறிந்த அறிவியல்* நூலும் பரவலாக அறியப்பட்டதும் பள்ளிகளிலும் *தேசியச் சமையல் நூல்*, *இளம்மனைவியின் சமையல் நூல்* போன்ற சமையல் நூல்களிலும் எடுத்தாளப்பட்டதுமாக விளங்கியது. இவை பரவலாக மறுபத்திப்பு கண்டன. இவரது நூல்கள் அமெரிக்க வாசிப்பளர்களைக் கவனத்தில் கொண்டு எழுதப்பட்டன ஆகும்.
# அன்னா மேரி பவுவியேர் பீட்டர்சன்

## நூல்தொகை

### பொது அறிவியல்

- *Familiar science; or, The scientific explanation of common things* Edited by R. E. Peterson. Philadelphia: Robert E. Peterson & co., 1851. Later reprinted as *Peterson's familiar science, or, The scientific explanation of common things*.
# அன்னா மேரி பவுவியேர் பீட்டர்சன்

## நூல்தொகை

### வானியல்

- *Bouvier's familiar astronomy : or, An introduction to the study of the heavens ; illustrated by upwards of two hundred finely executed engravings ; for the use of schools, families and private students*. by Hannah M. Bouvier. Philadelphia : Sower, Barnes & Potts, 1855.
- *Familiar astronomy, or, An introduction to the study of the heavens : illustrated by celestial maps, and upwards of 200 finely executed engravings ; to which is added a treatise on the globes, and a comprehensive astronomical dictionary ; for the use of schools, families, and private students.* Philadelphia, London : Childs & Peterson, Trübner, 1856.
# அன்னா மேரி பவுவியேர் பீட்டர்சன்

## நூல்தொகை

### சமையற்கலை

- *The national cook book* by a Lady of Philadelphia [Hannah Mary Bouvier Peterson]. Philadelphia: Robert E. Peterson, 1850.
- *The national cook book* By A lady of Philadelphia [Hannah Mary Bouvier Peterson], A practical housewife [Martha Read]. Philadelphia, Hayes & Zell, 1856.
- *The national cook book.* By Hannah M. Bouvier. Author of "Familiar Science", "Bouvier's Astronomy", And A practical housewife. Philadelphia, T. B. Peterson & brothers, c1866.
- *The family save-all. Supplying excellent dishes for breakfast, dinner and tea, from cold fragments...* by the Author of "The national cook book". Philadelphia, T. B. Peterson & brothers, c1867.
- *The young wife's cook book : with receipts of the best dishes for breakfast, dinner and tea* by the author of "The national cook book". Philadelphia : T.B. Peterson & Brothers, 1870.
# சகாரா கீழமை ஆபிரிக்கா

யின் புள்ளியியல் துறை சூடானை வடக்கு ஆபிரிக்காவின் அங்கமாக வகைப்படுத்துகிறது.]]
& ஐக்கிய நாடுகள் கல்வி, அறிவியல், பண்பாட்டு நிறுவனம்).]]
ஆப்பிரிக்காவின் கொம்பும் (மஞ்சள்), நிலநடுக்கோட்டு ஆபிரிக்காவின் வெப்பமண்டல சவான்னாக்களும் (இளம் பச்சை) வெப்பமண்டலக் காடுகளும் (அடர் பச்சை), வறண்ட கலகாரி வடிநிலமும் (மஞ்சள்) தெற்கு ஆபிரிக்காவின் "நடுநிலக்கடல் சார்ந்த" தெற்கு கடலோரமும் (ஓலிவ்) சகாரா-கீழமை ஆபிரிக்காவில் அடங்கும். கொடுக்கப்பட்டுள்ள எண்கள் *பன்ட்டு விரிவாக்கத்துடன்* தொடர்புடைய அனைத்து இரும்புக் கால கலைப்படைப்புகளின் நாட்களாகும்.]]  
**சகாரா-கீழமை ஆபிரிக்கா** (*Sub-Saharan Africa*) , புவியியலின்படி, சகாராவிற்கு தெற்கிலமைந்த ஆபிரிக்க கண்டப் பகுதியாகும். ஐக்கிய நாடுகள் அவையின் வரையறையின்படி, சகாராவிற்கு தெற்கே முழுமையாகவோ அல்லது பகுதியாகவோ அமைந்துள்ள அனைத்து ஆபிரிக்க நாடுகளுமாகும். இதற்கு எதிராக வடக்கு ஆப்பிரிக்காவின் அனைத்துப் பகுதிகளும் அரபு உலகின் உள்ளங்கமான அரபு நாடுகள் கூட்டமைப்பு உறுப்பினர்களாகும். சோமாலியா, சீபூத்தீ, கொமொரோசு, மூரித்தானியா புவியியலின்படி சகாரா-கீழமை ஆபிரிக்காவில் இருப்பினும் அவை அரபு நாடுகள் மற்றும் அரபு உலகின் அங்கங்களாகும்.  
சகாராவிற்கும் வெப்ப மண்டல சவான்னாக்களுக்கும் இடையேயான இடைநிலை மண்டலமாக சகேல் உள்ளது. வெப்பமண்டல ஆபிரிக்காவின் சவான்னாக் காடுகள் மேலும் தள்ளி உள்ளன.  
3500&nbsp;பொதுயுகம் முன்பிலிருந்தே , சகாரா பகுதிகளும் சகாரா கீழமை பகுதிகளும் பிரிந்திருந்தன; கடும் வானிலையுடனான குறைந்த மக்கள் வசித்த சகாரா ஓர் இயற்கையான தடுப்பாக இருந்தது. இந்த தடுப்பினூடே சூடானிய நைல் மட்டுமே பாய்ந்தது. அதுவும் கூட நைலின் ஆற்றுப்புரைகளால் தடுக்கப்பட்டது. *சகாரா நீரேற்று கோட்பாடு* எவ்வாறு தாவரவினங்களும் விலங்கினங்களும் ( *மனிதர்கள் உட்பட*) ஆபிரிக்காவிலிருந்து மத்திய கிழக்கிற்கும் அதன் வெளியிலும் குடிபெயர்ந்தனர் என்பதை விளக்குகின்றது. ஆபிரிக்க மழைசார் காலங்கள் ஈரமான சகாராவுடன் தொடர்புடையன. அக்காலத்தில் பெரிய ஏரிகளும் மிகுந்த ஆறுகளும் இருந்துள்ளன.  
சகாரா கீழமை ஆபிரிக்கா என்ற சொற்பயன்பாடு மிகவும் விமரிசிக்கப்பட்டுள்ளது. இது தெற்கு பகுதிகளை புவியியல்படி மட்டுமே குறிப்பிடுகின்றது. தவிரவும் கீழமை என்பது கீழ்நிலையான என்ற தோற்றத்தை வெளிப்படுத்துன்றது. இது ஐரோப்பிய நோக்கில் வரையறுக்கப்பட்டுள்ளதாக விமரிசிக்கப்பட்டுள்ளது.
# பண்டைய அசிரியா

**பண்டைய அசிரியா** ('''Early Period (Assyria) என்பது கிமு 2500 முதல் கிமு 2025 வரையிலான மெசொப்பொத்தேமியாவின் அசிரியர்களின் பண்பாட்டு வரலாற்றை குறிக்கும். இது அசிரிய மக்களின் நான்கு இராச்சியங்களில் முதலாவதாகும்.  
பழைய அசிரியப் பேரரசு (கிமு 2025 - 1378),, மத்திய அசிரியப் பேரரசு (கிமு 1392 - 934) மற்றும் புது அசிரியப் பேரரசு (கிமு 911 - 609) பிற மூன்று அசிரியப் பேரரசுகள் ஆகும்.  
முதன் முதலாக அசிரியர்கள் கிமு 2500ல் மெசொப்பொத்தேமியாவின் அசூர் நகரத்தில் நகர இராச்சியத்தை நிறுவினர். பண்டைய அசிரிய மக்கள் கிழக்கு செமித்திய மொழியைப் பேசினர்.
# பண்டைய அசிரியா

## பெயர் காரணம்

பழைய அசிரியப் பேரரசு காலத்தில், அசிரியா எனும் பெயர், அசிரியர்கள் ஆண்ட அசூர் நகரத்தின் பெயரால் அழைக்கப்பட்டது. அசிரியர்கள் தாங்கள் வணங்கும் **அசூர்** எனும் காக்கும் கடவுளின் பெயரால் தங்கள் நகரத்திற்கு அசூர் எனப் பெயரிட்டனர்.
# பண்டைய அசிரியா

## தோற்றம்

சுமேரியர்களின் அக்காடியப் பேரரசின் வீழ்ச்சிக்குப் பின்னர், அக்காடியப் பேரரசின் வடக்குப் பகுதிகளை அசிரியர்களும், தெற்குப் பகுதிகளை பாபிலோனியர்களும் கைப்பற்றி ஆண்டனர்.  
பண்டைய அசிரியாவின் முதல் ஆட்சியாளன் துடியா கிமு 2450 முதல் கிமு 2450 வரை ஆண்டான். அவனுக்குப் பின் ஆதமு ஆண்டான். அசூர் நகர அரசு நிலை அடைவதற்கு முன், ஆதாமுக்குப் பின்னர் 13 மன்னர்கள் பண்டைய அசிரியாவை ஆண்டனர். இவ்வரசர்கள் நாடோடி வாழ்க்கையை மேற்கொண்டிருந்தனர்.  
கிமு 2300ல் சர்கோர் அக்காத் எனும் மன்னர் மொசபடோமியாவில் அக்காதியம் மற்றும் சுமேரிய மொழி பேசும் மக்களை ஒன்றிணைத்து, அக்காடியப் பேரரசை (கிமு 2334 -2154) நிறுவினான்.
# பண்டைய அசிரியா

## புவியியல்

யூப்பிரடிஸ் மற்றும் டைகிரிசு ஆறுகள் இப்பகுதியை செழிப்பாக்குகிறது.
# பண்டைய அசிரியா

## புவியியல்

### அசூர் நகரம்

தொல்லியல் அகழ்வாராய்ச்சி படி, அசிரியர்களின் தலைநகரமான அசூர, கிமு 2400 ஆண்டிற்கு முன்னர் நிறுவப்பட்டதற்கான சான்றுகள் கிடைத்துள்ளது.  
பண்டைய மெசபடோமியா நாகரீக காலத்தின் சிறந்த நகரமாக அசூர் விளங்கியது. இப்பகுதியின் இஸ்தர் கோயில் மற்றும் பழைய அரண்மனையில் தொல்லியல் அகழ்வாராய்ச்சி செய்கையில் அசூர் நகரத்தின் தொல்பொருட்கள் கண்டெடுக்கப்பட்டது.
# பண்டைய அசிரியா

## மொழிகள்

பண்டைய அசிரியர்கள், செமிடிக் மொழியின் கிழக்கு வட்டார மொழியான அக்காதியம் மற்றும் சுமேரிய மொழிகளைப் பேசினர்.
# பண்டைய அசிரியா

## சமயம்

கடவுள் ஆதாத்தின் சிலையை சுமந்தபடி அசிரியாவின் வீரர்கள்]]  
பல கடவுட் கொள்கை கொண்ட பண்டைய அசிரியர்கள், தெய்வங்களின் தலைவரான **அசூர்** மற்றும் ஆதாத் தெய்வங்களை அதிகம் வணங்கினர்.
# பண்டைய அசிரியா

## அசிரியப் பேரரசர்கள்

| அரசனின் பெயர் | ஆட்சிக் காலம் | குறிப்புகள் |
| --- | --- | --- |
| **"கூடாரத்தில் வாழ்ந்த மன்னர்கள்"** |  |  |
| This section shows marked similarities to the ancestors of the first Babylonian dynasty. According to the *Cambridge Ancient History*, the conclusion of this section "marked the end of the nomadic period of the Assyrian people" and "visualized Ushpia as the actual founder of the Semitic city of Ashur" |  |  |
| துடியா | இப்பிரியம் மற்றும் எல்பாவின் சமகாலத்தவன் |  |
| ஆதாமு | கிமு 2400 - 2375 | விவிலியத்தில் ஆதாம் என்றும் வரலாற்றில் ஆதாமு என்பர். |
| யாங்கி | கிமு 2375 - 2350 |  |
| சுக்லமு | கிமு 2350 - 2325 |  |
| ஹர்ஹர்மு | கிமு 2325 - 2300 |  |
| மண்டரு | கிமு 2300 - 2275 |  |
| இம்சு | கிமு 2275 - 2250 |  |
| ஹர்சு | கிமு 2250 - 2225 |  |
| திடானு | கிமு 2225 - 2200 |  |
| ஹனா | கிமு 2200 - 2175 |  |
| சுவாபு |  |  |
| நுவாபு | கிமு 2150 - 2125 |  |
| அபாசு | கிமு 2125 - 2100 |  |
| பெலு | கிமு 2100 - 2075 |  |
| அசாரா | கிமு 2075 - 2050 BC |  |
| உஷ்பியா | கிமு 2050 - 2030 | அசூர் நகரத்தில் அசூர் தெய்வத்திற்கு கோயிலை அமைத்தவர். |
| அபியாசல் | கிமு 2030 - 2027 | உஷ்பியாவின் மகன் |
| *"altogether seventeen kings, tent dwellers."* |  |  |
| **"முன்னோர் அல்லது தந்தை பெயர் தெரியாத மன்னர்கள்"** |  |  |
| - | அபியாசல் | கிமு 2030 - 2027 |
| ஹாலி | கிமு 2027 - 2024 | அபியாசலின் மகன் |
| சமானி | கிமு 2024 - 2021 | ஹாலியின் மகன் |
| ஹய்யானி | கிமு 2021 - 2018 | சமானியின் மகன் |
| இலுமேர் | கிமு 2018 - 2015 | ஹய்யானியின் மகன் |
| யாக்மேசி | கிமு 2015 - 2012 | இலுமேரின் மகன் |
| யாக்மேனி | கிமு 2012 - 2009 | யாக்மேசியின் மகன் |
| யாஸ்கூர் - எல் | கிமு 2009 - 2006 | யாம்மேனிய்ன் மகன் |
| இளா - கப்கபு | கிமு 2006 - 2003 | யாஸ்கூர் எல்லின் மகன் |
| அமினு | கிமு 2003 - 2000 | இளா -கப்பின் மகன் |
| "*altogether ten kings who are ancestors*" |  |  |
| This section, which in contrast to the rest of the list, was written in reverse order, beginning with Aminu and ending with Apiashal, has often been interpreted as a list of Shamshi-Adad's ancestors. | முதலாம் புசூர் -அசூரின் மகன் |  |
| இலு-சுமா | கிமு 1945 - 1906 | சாலிம் அகூமின் மகன் |
| *"altogether six kings (whose names were written on?) bricks whose eponyms are (not known?)."* |  |  |
# பண்டைய அசிரியா

## இதனையும் காண்க

- அசிரியா
- அசிரிய மக்கள்
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது அசிரியப் பேரரசு
- மித்தானி இராச்சியம்
- நிம்ருத்
- நினிவே
- அசூர்
- லம்மசு
# விக்கிப்பீடியா:Statistics/weekly/17-Jun-2018
# பீனீத்தைல் ஆல்ககால்

**பீனீத்தைல் ஆல்ககால்** *(Phenethyl alcohol )* என்பது C<sub>8</sub>H<sub>10</sub>O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். 2-பீனைல்யெத்தனால் என்ற பெயராலும் இதை அழைப்பர். பீனீத்தைல் குழுவுடன் (C6H5CH2CH2) ஓர் ஐதராக்சில் குழு (OH) இச்சேர்மத்தில் இணைந்திருக்கிறது. நிறமற்ற நீர்மமான இது தண்ணீரில் சிறிதளவு கரைகிறது. (2 மி.லி/100 மி.லி H2O). ஆனால் பெரும்பாலான கரிமக் கரைப்பான்களுடன் இது கலக்கிறது. இயற்கையில் பரவலாகத் தோன்றும் இச்சேர்மம் பல அத்தியாவசிய எண்ணெய்களில் காணப்படுகிறது. ஓர் இனிய மலரின் வாசனையைக் கொண்டதாகவும் பீனீத்தைல் ஆல்ககால் உள்ளது.
# பீனீத்தைல் ஆல்ககால்

## தயாரிப்பு

வர்த்தக முறையிலான பீனீத்தைல் ஆல்ககாலை இரண்டு வழிகளில் தயாரிக்கிறார்கள். அலுமினியம் டிரைகுளோரைடு முன்னிலையில் பென்சீன் மற்றும் எத்திலீன் ஆக்சைடு ஈடுபடும் பீரிடல் கிராப்ட்சு முறை பொதுவான தயாரிப்பு முறையாகும்.
:C<sub>6</sub>H<sub>6</sub> + CH<sub>2</sub>CH<sub>2</sub>O + AlCl<sub>3</sub> → C<sub>6</sub>H<sub>5</sub>CH<sub>2</sub>CH<sub>2</sub>OAlCl<sub>2</sub> + HCl
வினையில் உருவாகும் அலுமினியம் அல்காக்சைடு அடுத்ததாக நீராற்பகுக்கப்பட்டு பீனீத்தைல் ஆல்ககால் உருவாகிறது. டைபீனைல்யீத்தேன் முக்கியமான உடன் விளைபொருளாகக் கிடைக்கிறது. அதிக அளவு பென்சீனை வினையில் பயன்படுத்தினால் டைபீனைல்யீத்தேன் உருவாதலை தவிர்க்க இயலும். சிடைரீன் ஆக்சைடை ஐதரசனேற்றம் செய்தும் பீனீத்தைல் ஆல்ககாலைத் தயாரிக்க முடியும்
# பீனீத்தைல் ஆல்ககால்

## பயன்கள்

ரோசா போன்ற நறுமண மலர் கொண்ட செடிவகைகளில் பீனீத்தைல் ஆல்ககால் தோன்றுகிறது.
எனவே ரோசாவின் நறுமணம் தேவைப்படும் நறுமணப்பொருட்கள், வாசனைத் திரவியங்களில் பகுதிப்பொருளாக இது பயன்படுகிறது. சிகரெட்டு, சோப்பு போன்றவற்றிலும் இது பயன்படுகிறது.
# அமினால்

**அமினால் அல்லது அமினோ அசிட்டால்** *(Aminal or Aminoacetal)* என்பது ஒரு வேதி வினைக்குழுவாகும். இவ்வகைச் கரிமச் சேர்மங்களில் இரண்டு அமீன் குழுக்கள் ஒரே கார்பன் அணுவுடன் C(NR2)(NR2)- என இணைந்திருக்கும். இவ்வாய்ப்பாட்டில் இடம்பெற்றுள்ள R ஓர் ஐதரசன் குழு அல்லது ஓர் ஆல்க்கைல் குழுவைக் குறிக்கும் .
அமினால் மற்றும் எமியமினால் குழுக்கள் நைட்ரசன் ஆக்சிசனால் இடப்பெயர்ச்சி செய்யப்பட்ட அசிட்டால்கள் மற்றும் எமியசிட்டால்கள் குழுக்களை ஒத்த சேர்மங்களாகும். பிசர் இண்டோல் தொகுப்பு வினையில் அமினால்கள் தோன்றுகின்றன. வளைய அமினால்களும் நன்கு அறியப்படுகின்றன. டையமீன் மற்றும் ஆல்டிகைடு ஆகியவற்றை ஒடுக்கம் செய்வதால் இவை உண்டாகின்றன .
# அமினால்

## எமியமினால் ஈதர்கள்

எமியமினால் ஈதர்களும் சிலசமயங்களில் அமினால்கள் என்று அழைக்கப்படுகின்றன. ஐயுபிஏசி இதை ஆதரிப்பதில்லை. R‴-C(NR'2)(OR")-R⁗ என்ற மூலக்கூறு கட்டமைப்பில் இவை அமைகின்றன. கிளைக்கோசிலமீன்கள் வளைய எமியமினால் ஈதர்களுக்கு உதாரணமாகும்.
# ஐக்கிய கேரள காங்கிரஸ்

**ஐக்கிய கேரள காங்கிரஸ்**என்பதுநான்குகட்சிகளின்கூட்டணிஆகும்.அதாவது,கேரளகாங்கிரஸ் (மணி)கேரள காங்கிரஸ் (பாலகிருஷ்ண பிள்ளை), கேரள காங்கிரஸ் (ஜேக்கப்) மற்றும் கேரள காங்கிரஸ் (மதச்சார்பற்ற) ஆகிய கட்சிகள்ஒன்றிைணந்து நவம்பர் 2008 இல் கூட்டணியாக உருவானது.இந்தகூட்டணியின்தலைவராககே.எம்.மணிஅவா்களும்,ஆர். பாலகிருஷ்ண பிள்ளையார் கூட்டணியின் ஆலோசகராக இருந்தார்.  
இந்த கூட்டணி வெற்றியடையவில்லை மற்றும் கலைக்கப்பட்டது.
# அசூர், பண்டைய நகரம்

**அசூர்** (**Aššur**) (அக்காதியம்;**'Āšūr**; பண்டைய பாரசீகம்: **Aθur**, : **Āšūr**; :****, : **Āšūr**, குர்திஷ் மொழி: **Asûr**), தற்கால ஈராக்கில் இந்நகரை (அரபு மொழியில்) *குலாத் செர்கத்* (**Qal'at Sherqat**) என அழைக்கப்படுகிறது.  
அசூர் நகரம், மெசொப்பொத்தேமியாவின் பழைய அசிரியப் பேரரசு (கிமு 2025–1750), மத்திய அசிரியப் பேரரசு (கிமு 1365–1050), மற்றும் புது அசிரியப் பேரரசுகளின் (கிமு 911–608) தலைநகரமாக விளங்கியது.  
அசூர் நகரத்தின் இடிபாடுகள், தற்கால ஈராக் நாட்டின் சலாடின் ஆளுநரகத்தில், சிர்காத் மாவட்டத்தில் பாயும் டைகிரிஸ் ஆற்றின் மேற்கில் உள்ளது.  
அசூர் நகரத்தில், கிமு 2600ம் ஆண்டிலிருந்து, கிபி 14ம் நூற்றாண்டின் மத்தி வரை மக்கள் தொடர்ந்து வாழ்ந்து கொண்டிருந்தனர். கிபி 14ம் நூற்றாண்டில் அசூர் நகரத்தின் மீது படையெடுத்து வந்த தைமூர் படைகள், இங்கு வாழ்ந்த உள்ளூர் மக்கள் மற்றும் அசிரியக் கிறித்துவர்களைக் கொன்று, அசூர் நகரத்தை இடித்து தள்ளினான்.  
2003ல் 27வது 27வது உலக பாரம்பரியக் குழு அமர்வு, இடிபாடுகளுடன் கூடிய அசூர் நகரத்தை, உலகப் பாரம்பரியக் களமாக அறிவித்தது.
# அசூர், பண்டைய நகரம்

## பெயர்க் காரணம்

அசிரிய மக்களின் காவல் தெய்வமான அசூர் எனும் தெய்வத்தின் பெயரால் இந்நகரத்திற்கு அசூர் என்றும், அசிரியர்கள் ஆண்ட தற்கால ஈராக், வடகிழக்கு சிரியா மற்றும் தென்கிழக்கு துருக்கி பகுதிகளுக்கு அசிரியா என்றும் பெயராயிற்று. அசூர் நகர மக்கள் இந்திய-ஐரோப்பிய மொழியின் கிளையான செமிடிக் மொழியான அசிரிய மொழி பேசுபவர்கள்.
# அசூர், பண்டைய நகரம்

## முந்தைய வெண்கலக் காலம்

அசூர் நகர தொல்லியல் ஆராய்ச்சியின் படி, இந்நகரம் வெண்கலக் காலத்திற்கு முன்னர் கிமு 3000 ஆண்டின் நடுப்பகுதியில் நிறுவப்பட்டிருக்க வேண்டும் என கருதுகின்றனர்.  
அசூர் நகரத்தின் இஷ்தர் கோயில் மற்றும் பழைய அரண்மனையின் அஸ்திவாரங்களை அகழ்வாராய்ச்சியில் தோண்டிய போது தொல்பொருட்கள் கண்டெடுக்கப்பட்டது.  
அசிரியர்களுக்கு முன்னர் இந்நகரம், அக்காடியப் பேரரசின் அசிரிய ஆளுநர் கீழ் இருந்தது.
# அசூர், பண்டைய நகரம்

## அசிரியப் பேரரசுகளில்

கிமு 21ம் நூற்றாண்டில் அசிரியாவை ஆண்ட மன்னர் உஷ்பியா, தங்கள் காவல் தெய்வமான அசூரை சிறப்பிக்க அசூர் நகரத்தில் முதல் கோயிலை கட்டி அசூர் தெய்வத்திற்கு காணிக்கையாக்கினான்.  
பழைய அசிரியப் பேரரசு, மத்திய அசிரியப் பேரரசின் தலைநகராக இருந்த அசூர் நகரம், புது அசிரியப் பேரரசு (கிமு 912–605) ஆட்சியில், அரச குடும்பத்தினர்களின் அரண்மனைகள், அசூர் நகரத்திலிருந்து பிற நினிவே மற்றும் நிம்ருத் போன்ற பிற அசிரிய நகரங்களுக்கு மாற்றினர்.  
புது அசிரியப் பேரரசர் இரண்டாம் சர்கோன் ஆட்சியில் (கிமு 722–705), ஆசூரிலிருந்து, அசூர்நசிர்பால் நகரத்திற்கு தங்களின் தலைநகரை மாற்றினர். இவனுக்கு பின் அரியணை ஏறிய சென்னாசெரிப் (கிமு 705–682), நினிவேவிற்கு தனது தலைநகரை மாற்றினார். இருப்பினும் அசூர் நகரம் பேரரசின் சமயச் சடங்களின் மையமாக விளங்கியது.  
கிமு 614ல் மீடியாப் பேரரசுக்கும், அசிரியர்களுக்கும் நடைபெற்ற அசூர் போரில், அசூர் நகரம் மீடியர்களால் கைப்பற்றப்பட்டது.
# அசூர், பண்டைய நகரம்

## அகாமனிசியப் பேரரசில்

மீடியப் பேரரசை வென்ற பாரசீக அகாமனிசியர்கள் (கிமு 549 - 330) அசூர் நகரத்தையும் கைப்பற்றினர்.
# அசூர், பண்டைய நகரம்

## பார்த்தியப் பேரரசு

பார்த்தியப் பேரரசில் கிமு 150 - கிபி 270 காலகட்டததில், அசூர் நகரம் நிர்வாக மையமாக விளங்கியது.  
கிபி 114ல் அசூர் நகரம் உரோமைப் பேரரசின் கீழ் சென்றது.